**Au înflorit salcâmii iar**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Au inflorit salcâmii iar și par mai albi ca niciodată

Și îmi aduc aminte- acum de primăveri ce-au fost odată

Și prind în palme flori-parfum și le strâng și-mi scufund în ele

Și nas și față și ochi plânși, ascunși de-a florilor perdele...

Doresc cu tot sufletul meu, cu inima și mintea coaptă

Să mai aud, să văd, să simt copilăria-ndepărtată...

S-alerg pe dealuri, prin păduri sau să m-ascund printr-o grădină,

Să rup flori de salcâm, să simt nectarul sfânt, plin de lumină,

Strâns de copac în primăvara care a fost în viața mea,

Parfumul tinereții care a-nvăluit-o strâns pe ea...

Mama, care-a știut mereu altfel să simtă primăvara,

Altfel de cum o simt eu azi... lăsând trecutul ca să doară.

Salcâm, la umbra ta- lumină cu iz de mânăstire albă

Mă-nchin, inspir al tău parfum, îmi fac din flori cercei si salbă!